Oròmia stima 2005 Ła Oròmia o Rejon de i Oròmo ła ze na rejon de ła Etiopia sentro-meridional. Ła konfina a nordovest ko ła rejon de Regione di Benishangul-Gumaz, a nord co kełe de i Àmara e de i Afar, a est co keła de i Somałi, a sudovest ko cheła de łe Nasion, Nasionałità e Popołi de el Sud, a ovest ko keła de Ganbeła; ła konfina diretamente ko el Kènia a sud e ko el Sudan de el Sud a ovest. El teritorio el ze traversà da sudovest a nordest da ła Vałe de el Gran Rift ke ła divide el Altopian Etiopego inte 'na porsion nordosidental e inte una sudoriental (Altopiani de Bałé e de Arsi e Altopian de Arar . So el bordo oriental de ła vałe ła skarpada ła capa el nome de Munti Ahmar a nordest e Munti Mendebo a sudest. Ła banda sentral de el teritorio, in korispondensa de ła Vałe de el Gran Rift, ła prezenta 'na serie de łagi, ła ze drenada da el fiume Auaš verso nordest e el fiume Omo verso sudovest; ła banda norosidental ła ze drenada da do afluenti de drita de el Niło, el Abai e el Baro Akobo-Sobat; ła banda sudoriental ła ze drenada da el Uèbi Šebełi e da el so afluente de sanka Janałe-Daua. In zeneral klima el ze keło de tropegal de ła savana, pasante ko el aumento de ła altesa a subtropegal umedo e daspò oseanego; inte ła banda sudoriental el pasa invese a kaldo semiarido . Ła ze abitada prinsipalmente da persone de etnia oròmo.Ła kavedal ła ze Adama. Altre sità inportanti łe ze Jima e Bišoftu. Se esporta oro, kafé, kat e bestiame. Ła ga anka 'na inportante produsion de seréałi.